**O B R A Z L O Ž E N J E**

**uz Nacrt prijedloga Plana unapređenja zaštite od požara za 2023. godinu**

 Temeljem Procjene ugroženosti od požara i dosadašnjih iskustava u pogledu priprema i provođenja operativnih mjera i zadaća na planu brzog i djelotvornog otkrivanja i dojave i gašenja nastalih požara ovim se Planom utvrđuju određene mjere i zadaće za unapređenje zaštite od požara na području Grada Zadra u 2023. godini.

 Sukladno članku 13. stavku 4. Zakona o zaštiti od požara *(„Narodne* *novine“ br. 92/10, 114/22)* Grad Zadar na temelju Procjene ugroženosti od požara i tehnoloških eksplozija i Plana zaštite od požara, usvojenih na 24. sjednici Gradskog vijeća dana 17. ožujka 2020. godine u obvezi je donošenja godišnjih provedbenih planova unapređenja zaštite od požara za svoje područje.

 Temeljem članka 11. Zakona o pravu na pristup informacijama *(„Narodne* *novine“ br. 25/13, 85/15 i 69/22)*, a u svezi članka 13. stavka 9. Zakona o zaštiti od požara *(„Narodne* *novine“ br. 92/10, 114/22)* jedinice lokalne i područne (regionalne) samouprave u donošenju Plana unapređenja zaštite od požara osigurat će sudjelovanje javnosti.

|  |
| --- |
| **Rok za očitovanje zainteresirane javnosti je zaključno s danom** **6. travnja 2023. godine** |

|  |
| --- |
| **Mišljenja, primjedbe, prijedlozi mogu se dostaviti putem *Obrasca sudjelovanja javnosti* ili direktno na adresu e-pošte:****gospodarstvo1@grad-zadar.hr** |

 **v.d. PROČELNIKA**

**Mate Pinčić, dipl.oec.**